Author: sulik
Company: ÚV SR

Doložka finančných, ekonomických, environmentálnych vplyvov 
a vplyvov na zamestnanosť

1. časť  - Vyčíslenie odhadu dopadov na verejné financie 

 1)       Navrhovanou právnou úpravou sa zvýšia náklady na výkon štátnej správy z dôvodu rozšírenia kompetencií ÚGKK SR o kompetencie ktoré vykonávala Komora geodetov a kartografov. Sú to: skúšobná a autorizačná komisia, vedenie agendy skúšobnej komisie, vedenie zoznamu autorizovaných geodetov a kartografov, čo si vyžaduje jedného zamestnanca v štátnej službe a jedného zamestnanca vo verejnej službe. Ďalej je potrebné zabezpečiť výkon štátneho dozoru nad povinnosťami pre (autorizovaných) geodetov a kartografov s osobitnou odbornou spôsobilosťou. Jedná sa najmä o dozor nad vykonávaním geodetických prác financovaných z verejných zdrojov. počas výstavby, pri porealizačnom zameraní skutočného stavu a následnom sledovaní  stability počas prevádzky energetických diel (atómové, vodné a iné typy elektrárni), dopravných stavieb (železnice, diaľnice, mosty a letiská), zariadení na prepravu ropy a plynu (ropovody a plynovody), priemyselných stavieb a bytovej výstavby.. Zabezpečenie dozoru nad geodetickými prácami vo výstavbe si vyžaduje v každom kraji po jednom zamestnancovi - inšpektorovi v štátnej službe a jednom zamestnancovi vo verejnej službe. Spolu sa jedná o deväť zamestnancov v štátnej službe s vysokoškolským vzdelaním druhého stupňa a dvoch zamestnancov vo verejnej službe so stredoškolským vzdelaním.

Výdavky kapitoly 	                      rok  2004                rok  2005               rok  2006    v (tis. Sk)

A.  Bežné výdavky  (600)                     3 252                    3 252                     3 252
z toho:
          - mzdy	      (610)                         1 848                    1 848                      1 848                   
          - poistné        620)                           645                       645                         645 
          - tovary, služby    (630)                   759                       759                         759 

B.   Kapitálové výdavky  (700)                  500                           0                             0
       Spolu výdavky	                              3 752	           3 252                      3 252 

Bežné výdavky (600)

Položka (610) – Mzdy, platy a OOV
V predpokladaných výdavkoch na mzdy sú zahrnuté požiadavky na mzdy 8 inšpektorov, 1 zamestnanca - špecialistu na geodetické činnosti vo výstavbe. Ide o nových zamestnancov s vysokoškolským vzdelaním s požadovanou odbornou praxou. Mzdy sú v súlade so zákonom č. 312/2001 Z. z. o štátnej službe v znení neskorších predpisov. Ďalej je potrebné uvažovať s 2 zamestnancami – asistentmi vo verejnej službe so stredoškolským vzdelaním.  Mzdy sú v súlade so zákonom č. 313/2001 Z. z. o verejnej službe v znení neskorších predpisov.
	
Položka (630): Tovary a ďalšie služby
V uvedenej položke je zahrnutý objem nevyhnutných nákladov na cestovné, energie a materiálové vybavenie.

Kapitálové výdavky (700):
      Kapitálové výdavky budú použité na obstaranie softvéru, hardvéru a kancelárskych zariadení pre  11  zamestnancov.

2) Realizácia návrhu nebude mať finančné dopady	na rozpočet štátnych fondov	
3) Realizácia návrhu nebude mať finančné dopady	na rozpočet obcí a VÚC
4) Realizácia návrhu nebude mať finančné dopady	na rozpočet Sociálnej poisťovne, zdravotných poisťovní a Národného úradu práce.
5) Realizácia návrhu nebude mať finančné dopady	na rozpočet Fondu národného majetku a Slovenského pozemkového fondu.

2. časť  -  Odhad dopadov na obyvateľov, hospodárenie podnikateľskej sféry a iných právnických osôb 
       Návrh zákona zachová podmienky fungovania podnikateľskej sféry v oblasti geodézie a kartografie. Predpokladané finančné dopady do podnikateľskej sféry budú zanedbateľné.

3. časť  -  Odhad dopadov na životné prostredie 
       Návrh zákona nemá vplyv na životné prostredie. 

4. časť –  Odhad dopadov na zamestnanosť 
        Návrh zákona ovplyvní zamestnanosť a vyžiada si zvýšenie počtu zamestnancov v kapitole Úradu geodézie, kartografie a katastra Slovenskej republiky. Dopad na štátny rozpočet je uvedený v bode 1.